《至后二日至东禅》
宋代·李洪

至后阳和已发生，野梅官柳动诗情。
偶为寻壑经邱计，故作穿云渡水行。
近郭好山皆可隐，隔林疏磬有馀清。
他时粗免微官缚，归去深谋谷口耕。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。